Aðalskipulagsmál . Breyting á aðalskipulagi Flóahrepps 2017 - 2029 . Hrafnaklettar úr landi Súluholts . Sveitarstjórn Flóahrepps samþykkti þann 5. nóvember 2019 að auglýsa tillögu / uppdrátt og greinargerð , að breytingu á gildandi aðalskipulagi Flóahrepps 2017 - 2029 , vegna breytingar á landnotkun í Hrafnaklettum . Breytingin fellst í að landspildan Hrafnaklettar , L 166387 , 2 ha að stærð , verður breytt úr frístundasvæði ( F44 ) í landbúnaðarland . Samhliða aðalskipulagsbreytingunni er auglýst deiliskipulagstillaga fyrir svæðið . Kynning á deiliskipulagi fyrir Fjallaskála / fjallasel í Leppistungum á Hrunamannaafrétti . Deiliskipulagið tekur til um 5 ha svæðis . Á staðnum er 70 m 2 hús sem byggt var árið 1987 og 55 m 2 hús sem byggt var árið 2007 . Einnig er þar gamalt leitarmannahús . Þessi hús eru notuð sem leitarmannahús og fyrir ferðafólk á sumrin . Einnig er á staðnum 36 m 2 hesthús og hestagerði við það . Gisting er fyrir um 24 gesti . Aðkoma er af vegslóða sem liggur um Hrunamannaafrétt . Mannvirki eru í eigu Hrunamannahrepps . Starfsemi er aðallega yfir sumartímann . Innan lóðar / afmörkunar svæðis eru núverandi mannvirki , hestagerði og vatnsból . Heimilt verður að stækka núverandi gistiaðstöðu um allt að 100 m 2 eða byggja nýtt hús . Heimilt er að stækka hesthús í allt að 100 m 2 . Gisting verður fyrir allt að 50 gesti . Í Aðalskipulagi Hrunamannahrepps 2016 - 2032 er svæðið skilgreint sem fjallasel á afþreyingar - og ferðamannasvæði . Sveitarstjórn Flóahrepps samþykkti þann 1. október 2019 tillögu að deiliskipulagi á um 2 ha svæðis í Hrafnaklettum úr landi Súluholts . Deiliskipulagstillagan gerir ráð fyrir byggingu íbúðarhúsa og skemmu á tveimur byggingarreitum . Innan byggingareits B1 er heimilt að byggja allt að 150 m 2 íbúðarhús og allt að 300 m 2 skemmu . Innan byggingarreits B2 er núverandi frístundahús , sem verður gert að íbúðarhúsi og það stækkað í allt að 80 m 2 . Aðkoma að Hrafnaklettum er af Önundarholtsvegi ( nr. 311 ) og núverandi aðkomuvegi að landinu . Vatnsleysa land B L 188581 . Bláskógabyggð . Breytt notkun lands innan frístundasvæðis F67 . Aðalskipulagsbreyting . Lögð fram umsögn umhverfisstofnunar 27.9.2019 til afgreiðslu og umfjöllunar . Í umsögn Umhverfisstofnunar er bent á að land það sem breyta á í landbúnaðarland , njóti sérstakrar verndar skv. 61. gr. laga um náttúruvernd nr. 60 / 2013 . Bókun sveitarstjórnar Bláskógabyggðar 12. desember 2019 : Sveitarstjórn áréttar að uppbygging á svæðinu mun einungis ná yfir svæði sem er afmarkað sem byggingarreitur . Ekki verður um framkvæmdir að ræða á vesturhluta svæðis þar sem um er að ræða birkikjarr sem nýtur verndar skv. 61. gr. laga nr. 60 / 2013 um náttúruvernd . Gerð hefur verið breyting á greinargerð tillögunnar , þar sem ofangreint er áréttað . Helgi Kjartansson vék af fundi við afgreiðslu málsins og Valgerður Sævarsdóttir , varaoddviti tók við stjórn fundarins . Skipulagstillaga nr. 2 er í kynningu frá 15. janúar til 5. febrúar 2020 , en tillögur nr. 1 og 3 eru í auglýsingu frá 15. janúar til 28. febrúar 2020 . Athugasemdir og ábendingar við tillögu nr. 2 þurfa að berast skipulagsfulltrúa eigi síðar en 5. febrúar 2020 , en fyrir tillögur nr. 1 og 3 eigi síðar en 28. febrúar 2020 .